NaiveNeuron/SloPal huggingface dataset:
Szalay, Tomáš, poslanec NR SR (2023-11-16):
Ďakujem pekne. Chcel by som reagovať na vystúpenie pána poslanca Alojza Hlinu. Dve veci ma v jeho vystúpení zaujali. Plne sa s ním stotožňujem, s tým, že nesúhlasím s obmedzovaním práce médií v parlamente a budem veľmi rád, ak vedenie parlamentu toto rozhodnutie zásadne prehodnotí a umožní médiám plniť si svoju úlohu. Nie je to len v záujme médií, je to v záujme občanov tejto krajiny, v záujme verejnosti, aby boli informovaní. Druhá vec, na ktorú by som chcel reagovať v prípade pána poslanca Alojza Hlinu, je nápad s pretiahnutím trvania schôdze, ktorý mi je sympatický, určite je toto lepší spôsob poslaneckej činnosti ako bitky na chodbe alebo nejaké iné extempore a dosiahnuť, aby muselo byť, muselo dôjsť k hlasovaniu o trvaní tejto schôdze. Myslím si, že touto faktickou poznámkou, keď mi ešte stále nebeží čas, k tomu určite prispievam, nemusíme vychádzať... (Prerušenie vystúpenia predsedajúcim.)
Viskupič, Jozef, poslanec NR SR (2016-05-19):
Pán poslanec Mihál, keďže reagujeme na teba, je veľmi dôležité naozaj povedať, že istý typ viaczdrojového financovania týchto našich fondových rezíduí alebo toho, čo nám tu zostalo z veľmi ďalekej a hlbokej minulosti, je naozaj postavené nie iba na ľuďoch s minimálnymi mzdami a podobne, je to postavené na ľuďoch, ktorí majú doma elektrinu. To sú aj nezamestnaní, to sú aj ľudia na sociálnych dávkach, pretože tu máme okrem toho, že 2-percentný odvod je príliš nespravodlivá daň a navyše daňové zaťaženie, tak aj jednu z najnespravodlivejších daní, pretože nemá v sebe žiadnu progresiu. Každý jeden koncesionársky poplatok je totižto pevná suma. Čiže ju platia všetci, ktorí majú elektrinu. A tu pre účely tohoto pléna je treba povedať, že títo ľudia neplatia iba za STV1, STV2 a programové služby Slovenského rozhlasu, ale živia tieto fondy. Dokonca ich živia takým spôsobom, že to môže tvoriť až väčšinu príspevkov. Ja budem vo svojom vystúpení pri ústnom prihlásení hovoriť hlbšie, kde ten problém je zakopaný. A je veľmi dôležité, čo povedal Jozef Mihál a zopakujem to. Tento fond míňa takmer 50 % z prostriedkov, ktoré má na svoju vlastnú réžiu. Čiže z 1,15 mil. minie 550-tisíc na réžiu a 600-tisíc prerozdelí. Toto je neakceptovateľné.
Valocký, Jozef, poslanec NR SR (2014-06-24):
Vážený pán predseda, vážené kolegyne, kolegovia, predseda Národnej rady Slovenskej republiky pridelil zákon vrátený prezidentom Slovenskej republiky na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ako gestorský výbor určil výbor pre zdravotníctvo. Výbory prerokovali vrátený návrh zákona v určenej lehote. Výbory zaujali k pripomienke uvedenej v tretej časti rozhodnutia prezidenta a k vrátenému zákonu nasledovné stanoviská. Ústavnoprávny výbor Národnej rady Slovenskej republiky vyjadril súhlas s pripomienkou prezidenta, odporučil vrátený zákon v znení schválenej pripomienky schváliť. Výbor Národnej rady Slovenskej republiky pre zdravotníctvo neprijal platné uznesenie podľa § 52 ods. 4 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Gestorský výbor na základe stanovísk výborov k vrátenému zákonu vyjadrených i v uzneseniach uvedených pod bodom 1 spoločnej správy v súlade s § 90 ods. 5 rokovacieho poriadku odporúča Národnej rade Slovenskej republiky: 1. Schváliť pripomienku prezidenta Slovenskej republiky: v čl. 3 sa vypúšťa štvrtý bod príloha č. 3 k zákonu č. 557/2004 Z. z., doterajší piaty bod sa označuje ako štvrtý bod. 2. Schváliť zákon ako celok, zákon z 28. mája 2014, ktorým sa mení a dopĺňa zákon č. 578 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve o zmene a doplnení niektorých zákonov v znení neskorších predpisov a o zmene a doplnení niektorých zákonov v znení prijatej pripomienky pána prezidenta Slovenskej republiky. Spoločná správa výborov bola schválená uznesením gestorského Výboru Národnej rady Slovenskej republiky pre zdravotníctvo 24. júna 2014 č. 113. Poprosím, pán predseda, otvorte rozpravu.
Laššáková, Jana, podpredsedníčka NR SR (2015-06-17):
Ďakujem pekne, pán spravodajca, zaujmite miesto určené pre spravodajcov. Otváram rozpravu o tomto bode programu. Hlási sa niekto do rozpravy ústne, keďže som nedostala žiadnu prihlášku? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Ako vám dám slovo, vážený pán minister, dovoľte, aby som na balkóne privítala žiakov školy sv. Kríža z Kežmarku s doprovodom. Pozdravujem vás. Vitajte! (Potlesk.) Nasledujúcim bodom programu je druhé čítanie o návrhu na vyslovenie súhlasu Národnej rady s Dohodou o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej. Návrh vlády má tlač 1556. Spoločná správa výborov je pod tlačou 1556a. Pán minister, ujmite sa, prosím, slova a odôvodnite návrh vlády, nech sa páči. (Rokovanie o návrhu na vyslovenie súhlasu Národnej rady Slovenskej republiky s Dohodou o leteckej doprave medzi Európskym spoločenstvom a jeho členskými štátmi na jednej strane a Kanadou na strane druhej , tlač 1556.)
E. Bauer, poslankyňa: (2003-06-17):
Z. Martináková, podpredsedníčka NR SR: Ďakujem pani spoločná spravodajkyňa. Prosím, prezentujme sa a hlasujme o tomto návrhu. (Hlasovanie.) Prítomných je 76 poslancov, za návrh hlasovalo 76 poslancov. (Potlesk.) Ďakujem dámy a páni. (Ruch v sále.) Budeme pokračovať v rokovaní podľa návrhu programu. Pokračujeme návrhom vlády na skrátené legislatívne konanie o vládnom návrhu zákona, ktorým sa mení zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení neskorších predpisov. Návrh vlády na skrátené legislatívne konanie uvedie podpredseda vlády a minister financií Ivan Mikloš. Nech sa páči, pán minister, máte slovo.
Hrnčiar, Andrej, podpredseda NR SR (2017-09-13):
Pani poslankyňa Jurinová.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie) Prítomných 130 poslancov, za 70, proti 28, zdržalo sa 32. Uvedený návrh sme schválili.
Petrák, Ľubomír, poslanec NR SR (2014-12-09):
Ďakujem pekne za slovo. Ja začnem tam, kde skončil môj predrečník a budem súhlasiť s tým, že je možno potrebné presnejšie zadefinovať, čo je hodné osobitného zreteľa a čo nie je hodné osobitného zreteľa, možno aj tá cesta k zadefinovaniu verejnoprospešný účel. Možno je to niečo iné, možno trošku širšie postavené, ale tak, ako je navrhnutý tento zákon, pán kolega, myslím si, že v zásade veľa toho nevyrieši. Či niečo visí na nástenke 15 dní alebo 30 dní, je v zásade úplne jedno, lebo po tých 30 dňoch sa to dá takisto schváliť, ako sa to dá schváliť dnes. Či otázka navýšenia ceny má byť 20 % alebo nejaká iná hodnota, ja tvrdím, že ak je niečo hodné osobitného zreteľa a slúži to verejnoprospešným účelom, ako je zvýšenie kapacity materských škôl, v tejto chvíli trebárs aj prenajatím súkromným subjektom, aj keď tam sa dá uvažovať, či jednému za jedno euro alebo nie, tam je to skôr na tú súťaž, ale tak, ako sú prenajímané alebo dávané do užívania priestory pre spoločenské organizácie, dôchodcom, športovcom, poľovníkom, tak ako sa v prípadoch osobitného zreteľa predávajú obecné pozemky pod trafostanice a iné, iné zariadenia, ktoré sa síce predávajú súkromným komerčným spoločnostiam, ale sú zadefinované ako prípady predaja hodné osobitného zreteľa, myslím si, že je to úplne v poriadku. Je otázne, ak sa obec rozhodne, že v danej lokalite napríklad nechce mať herňu, ale chce tam mať, chce tam mať predajňu potravín, alebo, a herňa sa dá regulovať ešte referendom, ale ak sa rozhodne, že tam nechce mať kaviareň alebo krčmu, ale chce tam mať predajňu potravín, večierku, aby to bolo v tej lokalite dostupné, myslím si, že je to hodné osobitného zreteľa, aj keď je to na komerčné účely bez ohľadu na výšku nájmu.
Blaha, Ľuboš, podpredseda NR SR (2023-12-18):
Pani poslankyňa Viera Kalmárová.
Pellegrini, Peter, predseda NR SR (2015-10-07):
Prezentujme sa a hlasujme o návrhu pani spravodajkyne. (Hlasovanie.) Prítomných 139 poslancov, za hlasovalo 38, proti boli 3, zdržalo sa 96 poslancov, nehlasovali 2. Tento návrh sme neschválili. Pán poslanec Kaník, prosím, uveďte hlasovanie o bode 142 programu, ktorým je prvé čítanie o návrhu poslanca Novotného na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1665). Nech sa páči. (Hlasovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 1665.)
Pčolinský, Peter, podpredseda NR SR (2023-02-07):
Otváram možnosť prihlásiť sa do rozpravy ústne. Nikto. Uzatváram. Pán navrhovateľ, chcete vystúpiť v záverečnom slove? Nech sa páči. Samozrejme, vyhlasujem rozpravu za skončenú.
Glváč, Martin, podpredseda NR SR (2019-06-20):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Kondrótovi. Nech sa páči, pán poslanec.
Pčolinský, Peter, podpredseda NR SR (2023-02-09):
Ďakujem. Vaším návrhom sa budeme zaoberať, ak tomu správne rozumiem, pri hlasovaní o sedemnástej, či Národná rada uzná vašu interpeláciu za naliehavú. Ďalej vystúpi pán poslanec Miroslav Suja so svojou interpeláciou. Nech sa páči, pán poslanec. Nakoľko ide o bod interpelácie, máte neobmedzený čas. Nech sa páči.
Rafaj, Rafael, poslanec NR SR (2011-09-14):
Ďakujem za slovo. Ja by som chcel pána poslanca Mikolaja doplniť vo svojej faktickej poznámke a rozvinúť tú problematiku, ktorú načrtol, a v súvislosti s fungovaním alebo skôr nefungovaním Úradu pre zahraničných Slovákov, na čo poukazuje už aj Svetové združenie Slovákov v zahraničí, a, pani premiérka, aj vás na to podľa mojich informácií upozornili, akým spôsobom pán Vetrák úrad riadi. Možno ho riadi aj preto tak, že naozaj prvýkrát, myslím, v histórii tento úrad pre kontakt s 2,5-miliónovou komunitou Slovákov v zahraničí riadi, nech mi prepáčia, ale obyčajný úradník, nominant menovaný, pán Nižňanský, hoci v minulosti to bol vždy minimálne člen vlády, ak nie priamo podpredseda vlády, ktorý túto problematiku zastrešoval. Na margo toho chcem povedať, že toto združenie zastrešuje sto spolkov z 24 krajín sveta. A predseda tohto úradu dokonca porušil aj uznesenie vlády, ktorá schválila koncepciu, strategický dokument o starostlivosti o našich krajanoch, keď prvýkrát v histórii nie je garantovaný, nie je naplánovaná garantovaná alokácia zdrojov. A tak sa pýtam: vyrába niekto z Úradu pre Slovákov žijúcich v zahraničí úrad proti Slovákom žijúcich v zahraničí? Lebo momentálne sa to tak deje. Tak prosím vás, pani premiérka, ak si vážime 2,5-miliónovú komunitu, zoberte si priamo úrad vy pod kuratelu a napravte túto situáciu.
Jurinová, Erika, podpredsedníčka NR SR (2014-01-28):
Ďakujem pekne, pán poslanec. Poprosím pána poslanca Hlinu, keďže nie je na vaše vystúpenie žiadna faktická poznámka. Nech sa páči, pán poslanec Hlina, máte slovo.
Blaha, Ľuboš, podpredseda NR SR (2024-01-11):
Na vaše vystúpenie, pani poslankyňa, evidujem 24 faktických, 25 faktických poznámok. Ako prvý sa prihlásil pán poslanec Branislav Vančo, nech sa páči. Myslím, že tu ale nie je. 	Takže poprosíme pani poslankyňu Tinu Gažovičovú, nech sa páči.
Jurinová, Erika, podpredsedníčka NR SR (2015-02-05):
Teraz dávam možnosť prihlásiť sa do rozpravy ústne. Nikto nevyužil možnosť. Aha, pán, pán podpredseda parlamentu požiadal v zmysle rokovacieho poriadku o slovo.
Grendel, Gábor, podpredseda NR SR (2022-02-25):
Jedna faktická poznámka na vystúpenie pána poslanca Hattasa, pán poslanec Kotleba.
Zmajkovičová, Renáta, podpredsedníčka NR SR (2012-12-13):
Pán poslanec Kuffa.
Čepček, Martin, poslanec NR SR (2020-09-29):
Zitka, ďakujem. Teda tá petícia je obrovský problém. Akékoľvek mesto, či veľké, alebo malé, vyzbiera petíciu, vždy sa doteraz našiel prokurátor, ktorý nájde zákon, o ktorom nikto nikdy nepočul, narúšanie poriadku, a sa snaží nejakým spôsobom, absurdným spôsobom zakázať, teda obmedziť mestu, aby mohlo vôbec zakázať hazard. To znamená, ja som rád, keď vypadne petícia, tak ako sme navrhli tento návrh zákona, a treba si uvedomiť, že máme tu Bratislavu, ktorá po piatich rokoch a štyroch mesiacoch ešte nemá zákaz, ešte nie je zákaz hazardu realitou, hoci v máji 2015 petíciu vyzbierali a všeobecno záväzné nariadenie schvaľovali až minulý týždeň. Ďakujem.
P. Hrušovský, predseda NR SR: (2003-12-04):
B. Hanzel, poslanec: Ďakujem pekne. Pán minister, ja som dal túto otázku len kvôli tomu, že som bol asi pred mesiacom na poslaneckom výjazde vo Svidníku a tam ma niektorí z voličov oslovili a pýtali sa a vysvetľovali na svojich prípadoch, že z ničoho nič im lekár prestal predpisovať dva lieky, na jeden recept im píše len jeden a teraz majú s tým aj starosti, aj viacej peňazí. Takisto sa mi jeden zo známych sťažoval, že teraz už nemôže chodiť k lekárovi dať si napísať lieky napríklad na bolesti v chrbte na tri mesiace, že musí každý mesiac chodiť k lekárovi, znova a znova si dať predpísať tie lieky. A ináč je to podnikateľ, stráca čas, stráca toto. Takže len také pragmatické, to bola pragmatická otázka. Chcel som vedieť, či teda môžu lekárnici sa nejakým spôsobom dohodnúť a klamať, či môže lekár nejako spolupracovať s nejakým lekárnikom, alebo, či to je neinformovanosť, alebo, prečo je vôbec možné, že lekár napíše len jeden liek namiesto dvoch.
P. Hrušovský, predseda NR SR: (2004-09-22):
Teraz prosím pána poslanca Janiša, ktorého poveril výbor pre hospodárstvo, privatizáciu a podnikanie, aby Národnú radu informoval o výsledku prerokúvania návrhu, ktorý predniesol za vládu Slovenskej republiky pán podpredseda vlády a minister hospodárstva Pavol Rusko. Nech sa páči, pán poslanec.
A. Belousovová, podpredsedníčka NR SR: (2008-04-10):
Ako prvý vystúpi pán poslanec Simon, nech sa páči.
T. Galbavý, poslanec: (2009-04-16):
Po prvé financovať verejnoprávne médiá tak, ako vláda svojím uznesením prijala prostredníctvom zmlúv medzi štátom a verejnoprávnymi médiami, považujem naozaj za silný faktor prehĺbenia závislosti verejnoprávnych médií na politikov ako-takých. Už sami dobre poznáme staré príslovie bývalého podnikateľa Tomáša Baťu, ktorý hovoril: Náš zákazník, náš pán. Čiže, naozaj je tu obrovské potencionálne riziko, že top manažment a vôbec verejnoprávne médiá, ktoré by mali byť zo svojej podstaty nezávislé, si nebudú chcieť pohnevať miliardového zákazníka, ktorým v tejto chvíli sa stane štát. Po druhé financovanie verejnoprávnych médií prostredníctvom zmlúv je hlbokým zásahom do programovej štruktúry. A po tretie zákon hovorí aj o tom a nakoniec umožňuje, aby verejnoprávne médiá si brali úvery. V čase, keď neustále 13 rokov riešime problém neefektívneho nakladania s verejnými zdrojmi, dokonca boli, existujú podozrenia z tunelovania verejných zdrojov prostredníctvom externého prostredia, chceme dať kompetenciu top manažmentu, aby získal finančné zdroje, považujem za veľmi nezodpovedné a riskantné. Takže ja tento zákon nemôžem podporiť, pretože nepomáha financovať verejnoprávne médiá, skôr naopak, pomáha politikom posilniť si svoju pozíciu a posilniť si svoj vplyv nad týmito inštitúciami. Ďakujem.
Hrušovský, Pavol, predseda NR SR (2011-11-29):
Pán poslanec Jasaň, teraz máte slovo.
I. Radičová, poslankyňa: (2007-06-27):
Po druhé. Nemôžem zato, pani ministerka, že vy a ja inak rozumieme niektorým pojmom a niektorým ustanoveniam. Pre mňa je rozdiel medzi voliteľným pracovným časom a voľným pracovným časom. Pre mňa je rozdiel, ak je v paragrafe napísané dohodnutie práce nadčas alebo v inak dohodnutom období, alebo keď explicitne striktne zadefinujem, ako to chápeme, aby si mohol zamestnanec tento nárok vymáhať. Nemôžem zato, že je pre mňa rozdiel čerpanie rodičovskej dovolenky do troch rokov dieťaťa alebo v dĺžke troch rokov prerušovane a podobne. Takto by som mohla pokračovať. Podstata totiž je tá, pani ministerka, že pred rokom v uznesení vlády tieto návrhy sa ocitli vrátane banky nadčasov a pracovného času, ktorý som tentoraz nepredkladala, a keďže sa vo vašom Zákonníku práce neocitlo toto uznesenie, tak Únia materských centier predložila hromadnú pripomienku. Opakujem, takáto je súslednosť časov. A k tej jednej vašej poznámke ešte. Ja už som sa v tejto snemovni k problému valorizácií prídavkov na deti vyjadrila, aj ten materiál dala k dispozícii. Ospravedlňujem sa vám, že som vám nevypracovala presné znenie, ktoré ste mali zobrať do vlády... (Prerušenie vystúpenia časomierou.)
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 121, za 112, zdržalo sa 6 poslancov, 3 nehlasovali. Tento návrh pani poslankyne sme schválili. Ďalej.
Dostál, Ondrej, poslanec NR SR (2021-01-12):
Ja si len dovolím vyjadriť na záver rozpravy nádej, že ak bude nevyhnutné, dúfam, že nie, ale ak bude nevyhnutné opätovne predlžovať núdzový stav, tak nám vláda pošle podrobnejší návrh, ako nám poslala teraz, a že aj vďaka tomu bude rozprava zo strany opozície vedená v oveľa vecnejšom duchu, ako sa to stalo dnes. Ďakujem.
Szőllős, Ján, poslanec NR SR (2022-12-07):
Hlasovať o tomto zákone budeme zajtra o jedenástej.
Heger, Eduard, poslanec NR SR (2018-05-16):
Ďakujem pekne. Eugen, na teba je spoľah. Veľmi dobré informácie si priniesol ešte do tejto celej debaty. Ja by som len na jedno tak zareagoval, lebo naozaj celý čas sme vlastne tú debatu natienili na tých zlých sprostredkovateľov, ale myslím si, že aby sme trošku vyvážili tú debatu, je dôležité povedať, sú na trhu aj dobrí sprostredkovatelia alebo poctiví a naozaj prinášajú aj dobré výsledky. A v konečnom dôsledku tie výsledky, ktoré títo dobrí sprostredkovatelia prinášajú, stoja za to, lebo napríklad vedia ochrániť klienta pred voľbou zlého produktu, alebo vedia mu získať lepšie podmienky. Naozaj mnohokrát práve toto sú ľudia, ktorí učia ľudí tej finančnej gramotnosti, ak to robia dobre a poctivo. A myslím si, že to je tiež dôležité, aby tu v tomto pléne odznelo, že máme tu mnoho kvalitných, ktorí robia túto mravenčiu prácu a robia ju v prospech ľudí. Máme mnoho skúseností alebo počul som aj ja veľa prípadov, kde títo sprostredkovatelia pomohli ľuďom sa dostať z dlhov. Naučili ich šetriť, naučili ich myslieť aj na budúcnosť a byť takými zodpovednými hospodármi. Poviem aj to, že keď je dobrý sprostredkovateľ, tak napríklad v porovnaní s bankou, tak keď prídete do banky, tak tá sa vám bude snažiť ponúknuť svoj produkt, ale keď ten sprostredkovateľ má v portfóliu viacero bánk, tak naozaj môže ponúknuť ten najlepší. Takže toto sú benefity, takže aby to nebolo len také, že sprostredkovateľ ako taký je zlý. Nie je. Ak robí svoju prácu dobre a poctivo, a sú takí, tak je to veľký benefit pre klienta aj vôbec pre celé prostredie a v konečnom dôsledku aj pre budovanie tej finančnej gramotnosti. Tak to som chcel len doplniť na to, aby sme trošku vyvážili tú debatu, lebo naozaj veľkú časť sme práve hovorili o tých zlých skúsenostiach, prečo vlastne aj tento návrh prišiel, aby sme riešili tú zlú skúsenosť. Ďakujem.
Jurinová, Erika, podpredsedníčka NR SR (2012-08-03):
Ďakujem pánovi Martinákovi. S faktickou poznámkou pani poslankyňa Viera Tomanová. Nech sa páči.
Dostál, Ondrej, poslanec NR SR (2023-03-28):
Pán predseda, v rozprave vystúpilo päť poslankýň a jeden poslanec, bol podaný jeden doplňujúci návrh. Pán predseda, dajte najprv, prosím, hlasovať o doplňujúcom návrhu podanom v rozprave, ktorý predniesla pani poslankyňa Brisudová.
Šimečka, Michal, podpredseda NR SR (2023-12-13):
Ďakujem veľmi pekne. Pani poslankyňa Kleinert s reakciou na faktické.
Jurinová, Erika, podpredsedníčka NR SR (2015-06-16):
S reakciou pán poslanec Hraško.
Šefčík, Marek, poslanec NR SR (2020-04-02):
Zastupujeme tu, aspoň my z koalície tu zastupujeme demokratické Slovensko. To, že ste si tam narvali do svojho, do svojej, svojho názvu sociálna demokracia, ani sociálna, ani demokracia! (Reakcie z pléna. Potlesk.) Áno, už končím, môžte do mňa hádzať kamene, môžte ma pochovať vo faktických, nech sa páči, je to vaše právo! Ale moje právo je a tí, ktorí nás podporovali, koalíciu, v drvivej väčšine prípadov sú proti týmto návrhom. Nie koalícia blokuje tieto výbory, ale opozícia nezmyselnými návrhmi, personálnymi návrhmi. Ďakujem, to je všetko. (Potlesk, piskot a pokrik v sále.)
Glváč, Martin, podpredseda NR SR (2018-02-15):
Ďakujem. Pán poslanec chce doplniť? Nie. Tretie otázka je od Tibora Bastrnáka adresovaná ministrovi práce a znie: „Existujú podľa vás nejaké riziká (napríklad možnosť zneužitia) uľahčených pravidiel prístupu cudzincov na slovenský trh práce?“ Nech sa páči.
Glváč, Martin, podpredseda NR SR (2017-02-09):
Ďakujem veľmi pekne. Kým ešte sa opýtam pána poslanca, dovoľte, aby som privítal na balkóne žiakov Strednej odbornej školy z Púchova a Katolíckej univerzity v Ružomberku. Vitajte! (Potlesk.) Poslanec chcete položiť doplňujúcu otázku? (Reakcia z pléna.) Nech sa páči.
Bugár, Béla, podpredseda NR SR (2011-12-02):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 78, zdržalo sa 59 poslancov a 1 nehlasoval. Konštatujem, že tieto návrhy sme schválili zo spoločnej správy. Nech sa páči.
Ďurovčík, Emil, poslanec NR SR (2016-11-23):
Pán predsedajúci, prosím vás, dajte hlasovať o tom, že Národná rada Slovenskej republiky schvaľuje návrh rozpočtu Exportno-importnej banky Slovenskej republiky na rok 2017.
L. Gyurovszky, poslanec: (2002-05-15):
J. Migaš, predseda NR SR: Pýtam sa ešte pánov poslancov, pani poslankýň, či chce ešte niekto položiť otázku k uvedenej informácii. Pán poslanec, pán predseda výboru Farkas, nech sa páči.
Kočiš, Eduard, poslanec NR SR (2020-11-25):
Ďakujem za slovo, pán predsedajúci. Tak, ako to už bolo povedané z úst mnohých našich predrečníkov, tento zákon je absolútne apolitický a je to zákon sociálny a ak naozaj o sebe všetci, ktorí ste nabrali tú odvahu a ste si náš návrh zákona vypočuli a naozaj sa cítite byť sociálny, tak tento zákon musí prejsť drvivou väčšinou. Jednoducho krivka populácie pôrodnosti, ktorá tuná na Slovensku je, sa týmto zákonom nenapraví zo dňa na deň, ale je tu vysoká pravdepodobnosť, že začne stúpať pomaličky ale isto. A len takýmto spôsobom budeme vedieť demografický vývoj na Slovensku zvrátiť. To znamená, že starnutie obyvateľstva tu bude vždy, ale jednoducho budú sa rodiť noví ľudia, potencionálni noví pracujúci občania Slovenskej republiky, ktorí budú vedieť a budú hlavne chcieť pracovať na tom, aby sa život ich budúcich rodičov a ich budúci život starých rodičov zlepšoval a bol jednoducho udržateľný. Mnohí z vás nadávajú na ten strašný, zlý socialistický režim. Ja som sa však narodil v 80. rokoch a moji rodičia mali vytvorené, tak dokonalé podmienky pre založenie si rodiny a pre vychovávanie detí, že táto demokratická spoločnosť môže nám Husákovým deťom naozaj závidieť. Proste to, čo bolo niekedy, sa nedá s týmto demografickým vývojom v terajšej dobe porovnať a skúsme podporiť tento náš návrh zákona, ktorým naozaj ide len o to, aby sme deti naozaj týmto rodičom dali. Ďakujem pekne.
Kollár, Boris, predseda NR SR (2022-03-22):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Kubovič, Pavol, poslanec NR SR (2010-12-08):
Ja mám len jednu otázku na predkladateľa, a to je, že budeme hlasovať o všetkých štyroch bodoch spoločne? Áno.
B. Bugár, podpredseda NR SR: (2006-02-03):
Dávam slovo spoločnému spravodajcovi, predsedovi ústavnoprávneho výboru Jánovi Drgoncovi. Nech sa páči. J. Drgonec, poslanec: Ďakujem. Ústavnoprávny výbor Národnej rady Slovenskej republiky ako gestorský výbor k návrhu Výboru Národnej rady Slovenskej republiky pre ľudské práva, národnosti a postavenie žien na vydanie zákona, ktorým sa mení a dopĺňa zákon č. 564/2001 Z. z. o verejnom ochrancovi práv v znení neskorších predpisov a o zmene a doplnení niektorých zákonov, podľa § 79 ods. 1 zákona o  rokovacom poriadku predkladá spoločnú správu výborov Národnej rady. Národná rada Slovenskej republiky uznesením z 15. decembra 2005 č. 2035 pridelila predmetný návrh zákona na  prerokovanie týmto výborom: ústavnoprávnemu výboru, výboru pre financie, rozpočet a menu, výboru pre verejnú správu a výboru pre ľudské práva, národnosti a postavenie žien. Poslanci Národnej rady Slovenskej republiky, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému návrhu zákona. Predmetný návrh zákona odporúčali Národnej rade schváliť ústavnoprávny výbor uznesením č. 972 z 30. januára a uznesením č. 972a z 31. januára, výbor pre ľudské práva, národnosti a postavenie žien uznesením č. 392 z 18. januára. Výbor pre financie, rozpočet a menu a výbor pre verejnú správu neprijal platné uznesenie, nakoľko návrh uznesenia s odporúčaním návrh zákona schváliť nezískal súhlas nadpolovičnej väčšiny prítomných poslancov. Z uznesení  výborov vyplývajú pozmeňujúce a doplňujúce návrhy, ktoré sú uvedené na strane 3 až 13 pod bodom IV.  Gestorský výbor odporúča hlasovať o pozmeňujúcich a doplňujúcich návrhoch takto: spoločne o bodoch  1, 3, 4, 6, 7, 8, 9, 10, 11, 12, 13, 15, 16, 17, 18, 19, 20, 21, 23, 27  s návrhom gestorského výboru schváliť ich, osobitne hlasovať o bode 24 s návrhom gestorského výboru schváliť ho, spoločne hlasovať o bodoch  2, 5, 14, 26 s návrhom gestorského výboru neschváliť ich, osobitne hlasovať o bode 22 s návrhom gestorského výboru neschváliť ho a osobitne hlasovať o bode 25 s návrhom gestorského výboru neschváliť ho. Pán predsedajúci, otvorte, prosím, rozpravu.
Sulík, Richard, predseda NR SR (2010-11-03):
Ďakujem. Pán poslanec Podmanický.
Glváč, Martin, podpredseda NR SR (2019-03-29):
Pán poslanec Vašečka.
O. Nachtmannová, poslankyňa: (2009-12-01):
Pán predseda, prosím, dajte hlasovať o týchto návrhoch.
Blanár, Juraj, podpredseda NR SR (2022-06-17):
Ďakujem. Takže všetko prebehlo tak, ako má. Vyhlasu... pardon, otváram rozpravu a konštatujem, že jediný, ktorý sa písomne prihlásil do rozpravy, je pán spravodajca. Takže udeľujem mu slovo a zároveň ho chcem informovať, že napriek tomu, že sa písomne prihlásil, jeho čas ako spravodajcu je neobmedzený. Nech sa páči.
Tomanová, Viera, poslankyňa NR SR (2011-11-29):
Ďakujem pekne. Pani poslankyňa Sabolová, ja vám chcem skutočne poďakovať za seriózny, vecný a odborný charakter vášho vystúpenia a za to , že ste si skutočne seriózne osvojili danú problematiku. Toľko len z hľadiska môjho vystúpenia.
Pellegrini, Peter, predseda NR SR (2023-12-20):
80. Pán poslanec, nemôžte reagovať, môžte reagovať na len svojho predrečníka, ktorý určite nerozprával o tomto. Ja som si nepomohol, ja som len zacitoval, ako sa pojednáva o obštrukcii, a zároveň chcem povedať jednu vec, že som riadil schôdzu len striktne v zmysle rokovacieho poriadku. Takže ja som žiadny rokovací poriadok neporušil. Ďakujem veľmi pekne. Posledný, vyhlasujem rozpravu o tomto bode za skončenú. Pani spravodajkyňa mi signalizuje, že nechce zaujať stanovisko, ani nikto z vlády za navrhovateľa, preto vyhlasujem, prerušujem rokovanie o tomto bode programu. Teraz bude nasledovať návrh rozpočtu Exportno-importnej banky Slovenskej republiky na rok 2024. Návrh je uverejnený ako tlač 120, správa výboru je 120a. Prosím pána ministra Kamenického, aby tento návrh uviedol. Ďakujem veľmi pekne. (Striedanie predsedajúcich.)
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 143 poslancov, za 109, proti 1, zdržalo sa 31, 2 nehlasovali. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Galek, Karol, poslanec NR SR (2022-12-08):
Ďakujem pekne za ústretovosť. Vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Zb. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov, tlač 1294. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 27. januára 2023 a v gestorskom do 30. januára 2023. Pán predsedajúci, otvorte, prosím, všeobecnú rozpravu.
Laurenčík, Milan, podpredseda NR SR (2021-05-03):
Ďalšiu faktickú poznámku má pán poslanec Eduard Kočiš, nech sa páči.
Laššáková, Jana, podpredsedníčka NR SR (2012-09-19):
Pán poslanec Dzurinda.
Šeliga, Juraj, podpredseda NR SR (2021-03-18):
Ďakujem pekne, pán minister. Predpokladám, že pán, samozrejme, pán poslanec Suja sa chce dopýtať. Nech sa páči. Prepáčte, aby vás bolo počuť a bolo to nahrané, trojku vás poprosím. A už môžete, už je to okej.
Danko, Andrej, podpredseda NR SR (2024-01-24):
S reakciou poslankyňa Škopová.
Kaník, Ľudovít, poslanec NR SR (2014-11-08):
... že je tu jedna možnosť, aby konečne SMER vyhodnotil túto situáciu, a pán Paška môže odstúpiť sám.
Nicholsonová, Lucia, podpredsedníčka NR SR (2016-05-24):
Ďakujem pekne. Týmto vyhlasujem všeobecnú rozpravu za skončenú. Chcem sa opýtať, či ešte pán spravodajca alebo pán navrhovateľ chcú v rámci záverečného slova niečo povedať. Nie, nie je tomu tak. Prerušujem rokovanie o tomto bode programu. V rokovaní pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a o zmene a doplnení zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov . Návrh zákona má parlamentnú tlač č. 90, návrh na jeho pridelenie na prerokovanie výborom je v rozhodnutí č. 89. Dávam slovo pani poslankyni Jany Kiššovej, aby za skupinu poslancov predmetný návrh zákona uviedla. Nech sa páči.
P. Hrušovský, podpredseda NR SR: (2001-12-13):
(Hlasovanie.) Prítomných je 89 poslancov, za 74, proti 1, zdržalo sa 13, nehlasoval 1. Návrh pána poslanca Bohunického sme schválili. Máme ešte ďalšie návrhy? M. Suchár, poslanec: Pán predsedajúci, iné návrhy neboli. Mám poverenie gestorského výboru postúpiť tento zákon do tretieho čítania.
Jarjabek, Dušan, poslanec NR SR (2022-02-22):
Z uvedeného jednoznačne vy... (Prerušenie vystúpenia predsedajúcim.)
Petrák, Ľubomír, poslanec NR SR (2015-11-26):
Ďalší pozmeňujúci návrh, pomerne rozsiahly, predniesol pán poslanec Droba. Dajte, prosím, hlasovať o všetkých bodoch pozmeňujúceho návrhu pána poslanca Drobu spoločne.
M. Číž, podpredseda NR  SR: (2006-12-13):
(Hlasovanie.) Prítomných 140 poslancov, za 81 poslancov, zdržalo sa 59 poslancov. Konštatujem, že sme prijali uznesenie Národnej rady, ktorým sme schválili návrh rozpočtu Exportno-importnej banky Slovenskej republiky na rok 2007 . Teraz budeme hlasovať o návrhu uznesenia k návrhu rozpočtu Sociálnej poisťovne na rok 2007, ktorý máte uvedený pod tlačou 113. Spoločným spravodajcom je pán predseda výboru pre sociálne veci Jozef Halecký. Prosím ho, aby uviedol hlasovanie.
Vašečka, Richard, poslanec NR SR (2024-01-24):
Ďakujem za slovo, pán predsedajúci, a ďakujem vám aj za vaše vystúpenie. Mňa tam zaujalo niečo, čo by som vystihol slovom nádej, ale nie nejaká taká naivná nádej alebo nejaké ružové okuliare, ale nádej, že to má zmysel, a keď nedosiahneme to, že by zajtra neodhlasovali návrh na skrátené legislatívne konanie, pokračujeme ďalej v tej činnosti, v ktorej vidíme zmysel a ktorá je zmysluplná, je cielená, pretože je tu to, čo môžme urobiť. To najmenej, čo môžme urobiť, je prihlásiť sa do rozpravy a vytrvalo opakovať, dôvodiť, argumentovať, aby sme nejakým spôsobom, možnože v tejto chvíli aj nám ešte neznámym a nepredvídateľným, ako ste to povedali, dosiahli nejakú zmenu, alebo aspoň sa o ňu vážne pokúsili. Takže ja vám ďakujem za váš príspevok, ďakujem aj za spoluprácu v pléne, že môžme takýmto spôsobom spolupracovať na dobrej veci. Ďakujem.
Danko, Andrej, predseda NR SR (2019-09-18):
Vážené pani poslankyne, vážení páni poslanci, pokračujeme. Na vystúpenie pána poslanca Dostála faktické poznámky, osem faktických, poprosím zaujať miesta, pán spravodajca, navrhovateľ. Pán poslanec Klus, nech sa páči. (Pokračovanie rokovania o návrhu poslancov Národnej rady Slovenskej republiky Mariána Kéryho a Martina Nemkyho na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1579.)
Pellegrini, Peter, predseda NR SR (2015-12-01):
S reakciou na faktické pán poslanec Zajac.
Figeľ, Ján, podpredseda NR SR (2014-09-11):
Na vystúpenie pána poslanca Miškova je jedna faktická. Nech sa páči, Jozef Mihál.
V. Veteška, podpredseda NR SR: (2005-05-19):
E. Rusnáková, poslankyňa: Z vystúpenia pani poslankyne bolo pre mňa dôležité jedno, že hovorila o tom, že súd dohodu skúma a schvaľuje. To znamená, že nemôže dôjsť k situácii, že pri dohode bude poškodená jedna alebo druhá strana, prípadne že budú poškodené záujmy dieťaťa. Súd má právo povedať, že výkon rodičovských práv a povinností k dieťaťu v dohode nie je formulovaný v prospech dieťaťa a jednoducho dohodu ani neuzná. Neschváli ju. Toto je, myslím, pri rozhodovaní poslancov dôležité. Ďakujem.
R. Zajac, minister zdravotníctva SR: (2004-09-21):
Mám obavy, pán poslanec, ja si ten váš návrh preskúmam na samostatné hlasovanie, že ide o nedorozumenie, lebo mám pocit, že keď gestorský výbor navrhoval neschváliť, máme tam lepšie riešenie, ale pokiaľ je to tak, samozrejme, budem rád, ak sa to vylepší tým, že to schválime bez akýchkoľvek problémov. To aj podporím zajtra potom pri hlasovaní. Takže ďakujem za tieto návrhy a chcem povedať, nemyslím si, že vždy pri každom zákone musíme strašiť našich ľudí. Ja si myslím, že sú vystrašení už aj bez toho dosť. Ďakujem pekne.
Nicholsonová, Lucia, podpredsedníčka NR SR (2016-05-24):
Ďakujeme aj my, pán poslanec. Na vaše vystúpenie neevidujem žiadnu faktickú poznámku. Pýtam sa, či sa chce do rozpravy prihlásiť niekto ústne. Nie, nie je tomu tak. Končím možnosť prihlásiť sa do rozpravy. Chcem sa opýtať, či v rámci záverečného slova chce vystúpiť pán navrhovateľ alebo pán spravodajca. Nie, nie je tomu tak. Prerušujem rokovanie o tomto bode programu. Teraz pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona má tlač 88, návrh na jeho pridelenie na prerokovanie výborom je v rozhodnutí č. 87. Dávam slovo pánovi poslancovi Jozefovi Rajtárovi, aby za skupinu poslancov návrh predmetného návrhu zákona uviedol. Nech sa páči.
Viskupič, Marián, poslanec NR SR (2021-11-30):
Ďakujem pekne za slovo. Vážený pán predsedajúci, vážené kolegynky, kolegovia, dovoľte mi predniesť, prosím, ako určenému spravodajcovi výboru správu Výboru Národnej rady pre financie a rozpočet o výsledku prerokovania správy o finančnej stabilite, tlač 605. Správu pridelil predseda Národnej rady na prerokovanie výboru pre financie a rozpočet do 14. septembra 2021. Ako gestorský výbor určil výbor pre financie a rozpočet. Výsledok rokovania vo výbore: uvedenú správu prerokoval výbor pre financie a rozpočet a prijal k nej uznesenie č. 212 zo dňa 1. júla 2021. Uvedený výbor predloženú správu zároveň vzal na vedomie a odporučil ju Národnej rade Slovenskej republiky tiež vziať na vedomie. Gestorský výbor schválil uvedenú správu svojím uznesením č. 223 zo dňa 14. septembra 2021. Zároveň ma poveril za spravodajcu výboru. Výbor ma poveril predniesť správu výboru na schôdzi Národnej rady a navrhnúť Národnej rade postup pri hlasovaní podľa príslušných ustanovení zákona o rokovacom poriadku. Zároveň odporučil Národnej rade Slovenskej republiky podľa 
§ 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku vysloviť súhlas, aby guvernér Národnej banky Slovenska pán Peter Kažimír správu uviedol a mohol vystúpiť v rozprave na schôdzi Národnej rady. Návrh uznesenia Národnej rady je prílohou tejto správy. Ďakujem, pán predsedajúci, skončil som. Otvorte, prosím, rozpravu.
P. Hrušovský, predseda NR SR: (2004-12-09):
(Hlasovanie.) 143 prítomných, 106 za, 26 proti, 10 sa zdržalo, 1 nehlasoval. Návrh pod bodom 26 z informácie sme schválili. Ďalší návrh.
Benčík, Ján, poslanec NR SR (2022-02-08):
Aj ja ďakujem pekne pani poslankyni Kozelovej, pretože aj na mňa sa obracajú ľudia, pamiatkari, ktorí teda nemajú výhrady priamo k pánovi podpredsedovi vlády Holému, ale práve k ministerstvu kultúry a mrzí ma, že aj kolega, ktorí v klube SaS je poverený rokovaním o tomto zákone, oslovil pani ministerku kultúry a ktorá si dosiaľ ani nenašla čas a ja teda musím povedať, že pokiaľ sa tento problém nevyrieši, budem veľmi zvažovať, či potom v ďalšom čítaní tento zákon podporím. Ďakujem.
P. Hrušovský, predseda NR SR: (2004-12-14):
Poprosím pána poslanca Federiča, aby informoval Národnú radu o výsledku tajnej voľby na kandidáta na sudcu Ústavného súdu. Nech sa páči, pán poslanec.
Pellegrini, Peter, predseda NR SR (2015-07-02):
Prezentujme sa a hlasujme o procedurálnom návrhu pána poslanca Radošovského. (Hlasovanie.) Prítomných 130 poslancov, za hlasovalo 50, proti bolo 73, zdržalo sa 7. Tento procedurálny návrh poslanci Národnej rady neschválili.
Jurinová, Erika, podpredsedníčka NR SR (2012-06-19):
Pán poslanec Beblavý.
B. Bugár, podpredseda NR SR: (2005-06-28):
J. Ševc, poslanec: Ďakujem pekne. Ja chápem, že sú dva typy reforiem, dobré a špatné, aj chápem pána poslanca Rusnáka, ktorý volá po trpezlivosti a dávania šance, že reformy potrebujú čas. Je to pravda, ak ide o dobré reformy. Ten čas, samozrejme, vyrieši všetko, aj chyby a aj napraví tie chyby, aj s tým možno súhlasiť. Ale kladiem si otázku, prečo potom tá kritika toho, čo vytvorili generácie čestných, pracovitých ľudí a predáva sa to doteraz. Vy dopredu žiadate odpustenie prípadných budúcich chýb, ale odpustiť iným neviete. Ďakujem.
Blanár, Juraj, podpredseda NR SR (2021-11-10):
Pán poslanec, treba sa vyjadrovať k vystúpenie pána poslanca Šimka.
Žiga, Peter, podpredseda NR SR (2024-02-07):
Pani poslankyňa Mesterová.
M. Číž, podpredseda NR SR: (2007-09-04):
Trošku sa čudujem pánovi Hrušovskému, ktorého si inak osobne vážim, a vie veľmi dobre, že keďže nechceme ísť do nezmyselnej konfrontácie, ktorú vyvolávajú vážení kolegovia z opozície celý dnešný deň, tak som chcel upokojiť situáciu, keďže pán Lipšic hrubým a flagrantným spôsobom a demonštratívne porušoval rokovací poriadok, vyhlásením päťminútovej prestávky. Vážne spochybňovať oprávnenie predsedajúceho vyhlásiť prestávku, to svedčí o mimoriadne dobrej znalosti rokovacieho poriadku a ani nemá význam s tým polemizovať. Obávam sa, pán podpredseda Hort, aj váš výklad, ja ho nebudem označovať ani nijako komentovať, ale úžas, jediné slovo, čo mi napadá, keď vás počúvam. Takže, vážené kolegyne, kolegovia, ešte raz, nemá význam eskalovať tento problém. Chcem iba naznačiť, že Slovensko a tento parlamentarizmus potrebuje ľudskosť, potrebuje elementárny zmysel pre pravdu, potrebuje elementárnu korektnosť – nič viac, nič menej.
Jurinová, Erika, podpredsedníčka NR SR (2014-11-08):
Nasleduje pán poslanec Mikloško. V sále sa nenachádza, stráca poradie. Poprosím pána poslanca Zsolta Simona o slovo.
P. Paška, predseda NR SR: (2007-09-20):
(Hlasovanie.) 140 prítomných, 137 za, 2 sa zdržali, 1 nehlasoval. Konštatujem, že sme schválili návrh zákona o Slovenskom Červenom kríži a o ochrane znaku a názvu Červeného kríža. Budeme teraz hlasovať v druhom čítaní o návrhu skupiny poslancov Národnej rady na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov . Je to tlač 289. Pán poslanec Chrbet bude uvádzať hlasovanie.
Bugár, Béla, podpredseda NR SR (2018-02-09):
O slovo sa prihlásil predseda Národnej rady Slovenskej republiky. Pán predseda Danko, máte slovo.
Kolíková, Mária, poslankyňa NR SR (2024-01-08):
Ďakujem veľmi pekne, pán poslanec. A ja považujem za kľúčové aj spomenúť, že sú to vyjadrenia inštitúcií alebo združení odborníkov, sudcov, ktoré sú relevantné. A osobitne tu bolo spomenuté vlastne Združenie za otvorenú justíciu a to sú sudcovia, ktorí, ktorí, kde sú aj trestní sudcovia, ktorí naozaj majú k tomu čo povedať, a keď už teda nebolo riadne pripomienkové konanie, tak sa k tomu vyjadrili takto verejne, čo tiež nie je len tak. To znamená, naozaj ich to museli zdvihnúť zo stoličky, aby k tomu vyjadrenie dali. A nevedia tiež prekusnuť to, že takého vážne zmeny trestnej politiky sa dejú v skrátenom legislatívnom konaní. A teraz k tomu druhému, na čo bolo poukazované v tvojom príspevku, a to je vlastne rozhodenie tých, tých vecí, ktoré majú špeciálni prokurátori na špeciálnej prokuratúre, no, na čo aj vlastne reagoval Richard Sulík. No my vlastne nevieme, ako to bude rozhodené. To znamená, je zrejmé, že bude tu priestor na manipuláciu s týmito konaniami, ktoré sú v rôznom štádiu konania. A toto je nebezpečné, že o tom by ani nemala existovať úvaha, že takýto priestor tu je. Ako máme dôverovať tomu, že vlastne ten proces tu bude spravodlivý a že zákon tu naozaj platí rovnako pre každého, že to zobereme špeciálnemu prokurátorovi, ktorý sa tej veci venoval. A teraz je jedno, že či tam budú možno nejaké výnimky, ktoré sú proste už v neskoršom štádiu toho konania, ale je jasné, že proste je to zámer tie veci im zobrať a nanovo ich nejak rozhádzať. A nie podľa nejakého náhodného výboru, ale proste ľudia budú rozhodovať, v nejakej miere, samozrejme, to má v kľúčovo v rukách generálny prokurátor, ktorý, bohužiaľ, na základe jeho vyjadrení... (Prerušenie vystúpenia časomerom.)
P. Paška, predseda NR SR: (2007-10-16):
(Hlasovanie.) 142 prítomných, 80 za, 4 proti, 58 sa zdržalo. Konštatujem, že sme postúpili návrh zákona do druhého čítania. Ďalej.
Hrnčiar, Andrej, podpredseda NR SR (2016-04-26):
Poprosím vás, poprosím vás, kľud v rokovacej sále.
Dostál, Ondrej, poslanec NR SR (2018-10-23):
Pán predsedajúci, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v Národnej rade v prvom čítaní.
Laurenčík, Milan, podpredseda NR SR (2021-05-04):
Vážené panie poslankyne, vážení páni poslanci, budeme pokračovať v prerušenom rokovaní v druhom čítaní o vládnom návrhu zákona o podpore ekologických vozidiel cestnej dopravy, tlač 373. O slovo sa hlási pán podpredseda vlády Štefan Holý. (Opätovné rokovanie o vládnom návrhu zákona o podpore ekologických vozidiel cestnej dopravy a o zmene a doplnení niektorých zákonov , tlač 373.)
K. Sárközy, poslankyňa: (2009-03-11):
Pani poslankyňa, a ešte by som na vás mala jednu osobnú otázku. Ako viete, či ja alebo niekto iný z Národnej rady je v druhom pilieri, alebo nie je v druhom pilieri? Už sme vás raz dali na Úrad na ochranu osobných údajov. A včera ste ma vyzvali, či mi to nevadí, že tam nie som. No vadí mi to. No lenže, žiaľbohu, ja s pokorou prijímam svoj vek a viem, či sa do toho druhého piliera oplatilo toho času prihlásiť, alebo nie. Ale na rozdiel odo mňa je tam štátny tajomník ministerstva práce, sociálnych vecí a rodiny, ktorý je hrdý na to, že je v druhom pilieri. A pevne verím, že sú tu aj poslanci zo strany SMER, ktorí sú v druhom pilieri, ale medzi vašimi voličmi, medzi tými 1 500-tisíc, ktorí sú zapojení v druhom pilieri, určite sú aj vaši voliči, práve kvôli tomu sa tak bojíte zrušiť a znárodniť ten druhý pilier. Takže ešte raz, bola by som rada, keby ste vy nerobili s osobnými údajmi ako s trhacím kalendárom. Ja som vás na to nesplnomocnila, ani na to, aby ste mali odo mňa alebo o mne a o mojich kolegoch údaje. Takže buďte taká dobrá a vysvetlite, odkiaľ viete, kto je v druhom pilieri a kto nie je? Myslím si, že tých 1 500-tisíc ľudí by to moc zaujímalo. Ďakujem pekne.
Marosz, Ján, poslanec NR SR (2017-12-13):
Erika, ďakujeme za vytrvalú ochranu a starostlivosť o chudobných, slabých, nespravodlivo ukrivdených a všetky obete zločineckého komunistického režimu. Tento tvoj boj nebol márny a verím, že vojde do dejín. Aj z tohto miesta chcem ako poslanec spolucítiť s každou jednou obeťou komunistického režimu a v mene Slovenskej republiky sa každému občanovi, ktorý dodnes nebol rehabilitovaný alebo o ktorého sa štát nezaujímal, sa ospravedlniť za zločiny, ktoré boli na ňom napáchané týmto zločineckým režimom. Ešte raz, Erika, srdečná vďaka za tvoju tichú, skromnú, vytrvalú prácu, ktorú si tu odvádzala a veľa zdravia a síl do ďalšej práce.
Lubyová, Martina, ministerka školstva, vedy, výskumu a športu SR (2018-06-14):
No toto nemôžem potvrdiť. Ako som vravela, naozaj je to závislé od výsledkov kolektívneho vyjednávania s tým, že v minulosti boli učitelia, ako viete, akoby vyčlenení na špeciálne vyjednávanie a teraz sa zdá, že je vôľa aby vrátili do celkovej celonárodnej tripartity a s tým súvisí naozaj ich plná dispozičná sloboda, aby sa teda dohodli, že k akému termínu a o koľko percent. Pretože nejde tam len o termín, ide tam aj o výšku tých percent. A, samozrejme, odborový zväz nad tým bedlivo bdie, prerátava všetky tie varianty, aby si teda naozaj vybrali takú variantu, že v konečnom dôsledku dostanú viac. Čiže ktorákoľvek varianta bude pre nich výhodnejšia, tak tú si zvolia a samozrejme, potom následne my budeme teda reagovať tou legislatívou. Čiže je to naozaj na vôli zo strany Odborového zväzu pracovníkov školstva a vedy, aby dospeli k tejto dohode.
Bugár, Béla, podpredseda NR SR (2016-06-15):
Nech sa páči, prezentujme sa a hlasujme o tom, že tento návrh zákona prerokujeme v druhom čítaní. (Hlasovanie.) Prítomných 136 poslancov, za hlasovalo 136 poslancov. No takto by to malo fungovať vždy. Takže tento návrh sme prijali. Nech sa páči, ďalšie hlasovania.